kalixlouiis/myanmar-wikipedia-corpus huggingface dataset:
ချီးမြှင့်ရန် သတ်မှတ်ချက်များ တိုက်ပွဲတံဆိပ် (လောက်ကိုင်)အား ချီးမြှင့်ရန် အောက်ပါအတိုင်း သတ်မှတ်ထားသည်– ၂ဝ၁၅ ခုနှစ် ဖေဖော်ဝါရီ ၉ ရက်မှစ၍ အရှေ့မြောက်တိုင်းစစ်ဌာနချုပ်နယ်မြေအတွင်း ပြည်သာယာ စစ်ဆင်ရေးတွင် ကိုယ်တိုင်ပါဝင်တိုက်ခိုက်ခဲ့သူ တပ်မတော် (ကြည်း၊ ရေ၊ လေ) စစ်မှုထမ်းများ။
၂ဝ၁၁ ခုနှစ်၊ မတ်လ ၃ဝ ရက်နောက်ပိုင်း နိုင်ငံတော်နှင့် တပ်မတော်၏ ကျေးဇူးသစ္စာကို စောင့်သိရိုသေစွာဖြင့် ပေးအပ်သည့်တာဝန်များကို ကျေပွန်စွာထမ်းဆောင်လျက်ရှိသည့် တပ်မတော် (ကြည်း၊ ရေ၊ လေ) စစ်မှုထမ်းများ။
နောက်ထပ်ကြည့်ရန် တိုက်ပွဲတံဆိပ် (ရွှေလင်းယုန်) အောင်ဆန်းသူရိယဘွဲ့ သူရဲကောင်းမှတ်တမ်းဝင်တံဆိပ် ရှင်းလင်းချက် မှတ်စုများ ကိုးကား ကဏ္ဍ:မြန်မာ့ စစ်ဘက်ဆိုင်ရာ ဘွဲ့ / တံဆိပ်များ။
-အံ၊၁၊၂၈-၃၁။
အံ၊မြန်၊၁၊၃၇-၄၀။
အံ၊ဋ္ဌ၊၁၊၃၅၂-၃၆၅။
အံ၊ဋီ၊၁၊၂၁၁-၂၂၁။
-အင်္ဂုတ္တရနိကာယ၊ ဧကကနိပါတ၊ သုတ်ပေါင်း ၂၈-သုတ်။
ဤအဋ္ဌာနပါဠိ၌-ဝဂ်ပေါင်း ၃-ဝဂ် ပါရှိပါသည်။
ပထမဝဂ်၌ သုတ်ပေါင်း ၁၀သုတ်၊ ဒုတိယဝဂ်၌ ၉-သုတ်၊ တတိယဝဂ်၌ ၉-သုတ် တို့ပါရှိပါလေသည်။
ပထမဝဂ်၌ -သောတာပန် အရိယာသာဝက၏ မဖြစ်နိုင်သော အကြောင်းအရာများနှင့် ပုထုဇဉ်အတွက် ဖြစ်နိုင်သော အကြောင်းအရာများကို သုက္ကပက္ခ, ကဏှပက္ခ တစ်စုံစီ ဟောတော်မူပါသည်။
ဒုတိယဝဂ်၌ -လောကဓာတ် (ဇာတိခေတ်) တစ်ခု၌ သဗ္ဗညုဘုရားရှင် တစ်ဆူ သာပွင့်ပုံ၊ စကြာမင်း တစ်ဦးသာဖြစ်နိုင်ပုံထုံးစံနှင့် အမျိုးသမီးဘဝဖြင့် မရနိုင်သောဘဝများ၊ ဒုစရိုက် သုံးမျိုးကြောင့် ဣဋ္ဌ-ကန္တ-မနာပ အကျိုးဝိပါက်များ မဖြစ်နိုင်ပုံတို့ကို ဟောတော်မူပါသည်။
တတိယဝဂ်၌ -သုစရိုက် သုံးမျိုးကို ကျင့်သောပုဂ္ဂိုလ်များ အနိဋ္ဌ-အကန္တအမနာပ အကျိုးကို မခံစားရပုံ၊ အပါယ-ဒုဂ္ဂတိ-ဝိနိပါတနိရယတို့၌ မဖြစ်နိုင်ပုံ၊ ဒုစရိုက် သုံးမျိုးကို ပြုကျင့်သော ပုဂ္ဂိုလ်များ သုဂတိ သဂ္ဂလောက၌ မဖြစ်နိုင်ပုံတို့ကို ကဏှသုက္ကနှစ် ပက္ခစီ ခွဲ၍ ဟောကြားတော်မူပါသည်။
အဋ္ဌကထာ၌ -ပထမဝဂ်-ရှေ့ပိုင်းသုံးသုတ်ဖြင့် ပုထုဇဉ်တို့ စွဲစွဲမြဲမြဲ ယူထားသော အတ္တဝါဒကို ဖြေရှင်း၍ ဟောပုံ၊ ပုထုဇဉ်နှင့်အရိယာပုဂ္ဂိုလ်တို့ ခြားနားချက်၊ ပုထုဇဉ် ဘဝ၏ အပြစ်ကြီးလေးပုံ၊ အရိယာသာဝကတို့ စွမ်းအားရှိပုံ၊ အာနန္ဒရိယ ကံများ၏အပြစ် ဝေဖန်ချက်၊ ယခုခေတ် စေတီများနှင့် ဗောဓိပင်တို့ကို ဖျက်ဆီးရာ၌ အကျိုးအပြစ်၊ သံဃဘေဒကကံ အပြစ်ကြီးပုံ၊ ဇာတိ, အာဏာ, ဝိသယခေတ်အကြောင်း၊ မရှေ့မနှောင်း (အပုဗ္ဗ အစရိယ) အဖွင့်၊ သဗ္ဗညုဘုရားရှင်နှင့် စကြာမင်းတို့ တစ်ဆူ တစ်ဦးတည်းသာ ပွင့်တော်မူခြင်း အကြောင်း၊ အမျိုးသမီးဘဝနှင့် ဣတ္ထိလိင်္ဂ အကြောင်း၊ အရှင်သောဏထေရ် (ဓမ္မကထိက)၏ ဖခင်ကြီးဝတ္ထုနှင့် သုစရိုက်နှင့် ဒုစရိုက်အကြောင်းတို့ကို ပြည့်ပြည့်စုံစုံ ဖွင့်ပြထားပါသည်။
ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်။
-အံ၊၁၊၃၂-၄၀။
အံ၊မြန်၊၁၊၄၀-၄၉။
အံ၊ဋ္ဌ၊၁၊၃၆၅-၃၈၀။
အံ၊ဋီ၊၁၊၂၂၂-၂၃၂။
-အင်္ဂုတ္တရနိကာယ၊ ဧကကနိပါတ၊ ၁၆-ဧကဓမ္မပါဠိ။
ဧကဓမ္မပါဠိ၌ ဝဂ်ပေါင်း ၄-ဝဂ်၊ သုတ်ပေါင်း ၇၈-သုတ် ပါရှိသည်၊ ပထမဝဂ်၌ (၁၀)သုတ်၊ ဒုတိယဝဂ်၌ (၁၀)သုတ်၊ တတိယဝဂ်၌ (၁၄)သုတ်၊ စတုတ္ထဝဂ်၌ (၄၄)သုတ် ပါရှိသည်။
ဤဧကဓမ္မပါဠိ-ပထမဝဂ်၌ ဗုဒ္ဓါနုဿတိသုတ်၊ ဓမ္မာနုဿတိသုတ်၊ သံဃာနုဿတိသုတ်၊ သီလာနုဿတိသုတ်၊ စာဂါနုဿတိသုတ်၊ ဒေဝတာနုဿတိသုတ်၊ အာနာပါနဿတိသုတ်၊ မရဏဿတိသုတ်၊ ကာယဂတာသတိသုတ်၊ ဥပသမာနုဿတိသုတ်ဟု (၁၀)သုတ် ပါရှိလေသည်။
ဒုတိယဝဂ်၌ -မိစ္ဆာဒိဋ္ဌိ ၅-သုတ်၊ သမ္မာဒိဋ္ဌိ ၅-သုတ်-ဟု (၁၀)သုတ် ပါရှိလေသည်။
တတိယဝဂ်၌ -မိစ္ဆာဒိဋ္ဌိကသုတ်၊ သမ္မာဒိဋ္ဌိကသုတ်၊ မိစ္ဆာဒိဋ္ဌိပရမသုတ်၊ မက္ခလိသုတ်၊ ဒုရက္ခာတသုတ်၊ သွာက္ခာတသုတ်၊ ဒါယကသုတ်၊ ပဋိဂ္ဂါဟကသုတ်၊ အာရဒ္ဓဝီရိယသုတ် ၂-သုတ်၊ ကုသီတ ၂-သုတ်၊ ဂူထသုတ်၊ မုတ္တသုတ်၊ ခေဠသုတ်၊ ပုဗ္ဗသုတ်၊ လောဟိတသုတ်-ဟု (၁၇)သုတ် ပါရှိလေသည်။
စတုတ္ထဝဂ်၌ -ထလဇသုတ်၊ မိလက္ခသုတ်၊ ပညဝန္တသုတ်၊ ပညာစက္ခုသုတ်၊ တထာဂတဒဿနသုတ်၊ ဓမ္မဝိနယသဝနသုတ်၊ ဓမ္မဓရသုတ်၊ အတ္ထဥပပရိက္ခကသုတ်၊ ဓမ္မာနုဓမ္မပဋိပဇ္ဇနသုတ်၊ သံဝေဇနိယသုတ်၊ ယောနိသော ပဒဟနသုတ်၊ စိတ္တဿေကဂ္ဂတာသုတ်၊ အနုဂ္ဂရသဂ္ဂသုတ်၊ အတ္ထာဒိရသလာဘီသုတ်၊ နိရယသုတ် ၁၀၊ တိရစ္ဆာန ယောနိသုတ် ၁၀၊ ပေတ္တိဝိသယသုတ် ၁၀-ဟု (၄၄)သုတ် ပါရှိလေသည်။
ဧကဓမ္မပါဠိ၌ သုတ်ပေါင်း (၇၈)သုတ် ပါရှိလေသည်။
ပထမဝဂ်၌ -အနုဿတိ ၁၀-ပါးတို့တွင် တစ်ပါးပါးကို ပွားများအပ်, ကြိမ်ဖန် များစွာ လေ့လာအပ်သည်ရှိသော် ဧကန္တနိဗ္ဗိန္ဒ, ဧကန္တဝိရာဂ, ဧကန္တနိရောဓ, ဧကန္တဥပသမ, ဧကန္တအဘိညာ, ဧကန္တသမ္ဗောဓ, ဧကန္တနိဗ္ဗာန အကျိုးငှာ ဖြစ်၏-ဟု တစ်သုတ်လျှင် အနုဿတိ တစ်ပါးစီကို ဘုရားရှင် ဟောတော်မူပါသည်။
ဒုတိယဝဂ်၌ -မိစ္ဆာဒိဋ္ဌိနှင့် မိစ္ဆာအယူရှိသူအား (၁)မဖြစ်သေးသော အကုသိုလ် တရားတို့ ဖြစ်ကုန်၏၊ ဖြစ်ပြီးသော အကုသိုလ်တရားတို့ လွန်စွာများပြားလာခြင်းငှာ, ပြန့်ပွားခြင်းငှာ ဖြစ်၏။
(၂)မဖြစ်သေးသော ကုသိုလ်တရားတို့ မဖြစ်ကုန်၊ ဖြစ်ပြီးသော ကုသိုလ်တရားတို့ ဆုတ်ယုတ်ပျက်ပြားကုန်၏-ဟု လည်းကောင်း၊ သမ္မာဒိဋ္ဌိနှင့် သမ္မာအယူရှိသူအား (၁)မဖြစ်သေးသော ကုသိုလ်တရားတို့ ဖြစ်ကုန်၏၊ ဖြစ်ပြီးသော ကုသိုလ်တရားတို့ လွန်စွာများပြားလာခြင်း, ပြန့်ပွားလာ ခြင်းငှာ ဖြစ်၏၊ (၂)မဖြစ်သေးသော အကုသိုလ်တရားတို့ မဖြစ်ကုန်၊ ဖြစ်ပြီးသော အကုသိုလ်တရားတို့ ဆုတ်ယုတ်ပျက်ပြားကုန်၏-ဟု လည်းကောင်း၊ လေးသုတ်ခွဲ၍ ဟောတော်မူပါသည်။
ပဉ္စမသုတ်၌ -အယောနိသောမနသိကာရနှင့် အယောနိသောမနသိကာရရှိသူအား မဖြစ်သေးသော မိစ္ဆာအယူ ဖြစ်ပေါ်လာ၏၊ ဖြစ်ပြီးသော မိစ္ဆာအယူ တိုးပွား လာ၏-ဟု ဟောတော်မူပါသည်။
ဆဋ္ဌသုတ်၌ -ယောနိသောမနသိကာရနှင့် ယောနိသောမနသိကာရရှိသူအား မဖြစ်သေးသော သမ္မာဒိဋ္ဌိ (မှန်ကန်သောအယူ) ဖြစ်၏။
ဖြစ်ပြီးသော သမ္မာဒိဋ္ဌိ တိုးပွားလာ၏-ဟု ဟောတော်မူပါသည်။
သတ္တမသုတ်၌ -မိစ္ဆာဒိဋ္ဌိနှင့် မိစ္ဆာအယူရှိသူတို့သည် ကွယ်လွန်ပြီးနောက် အပါယ, ဒုဂ္ဂတိ, ဝိနိပါတ, နိရယ၌ ဖြစ်ကြရကုန်၏-ဟု ဟောတော်မူပါသည်။
အဋ္ဌမသုတ်၌ -သမ္မာဒိဋ္ဌိနှင့် သမ္မာအယူရှိသူများသည် ကွယ်လွန်ပြီးနောက် သုဂတိ သဂ္ဂလောက၌ ဖြစ်ရ၏-ဟု ဘုရားရှင် ဟောတော်မူပါသည်။
နဝမသုတ်၌ -မိစ္ဆာအယူရှိသူသည် မိစ္ဆာအယူအားလျော်စွာ ပြည့်ပြည့်စုံစုံ ဆောက်တည်အပ်သော ကာယကံ, ဝစီကံ, မနောကံနှင့် စေတနာ, ပတ္ထနာ, ပဏိဓိ, သင်္ခါရတို့သည် အနိဋ္ဌ, အကန္တ, အမနာပ, အဟိတ, ဒုက္ခအကျိုးငှာ ဖြစ်၏၊ အဘယ့်ကြောင့်နည်းဟူမူ တမာစေ့, သဘွတ်ခါးစေ့, ဗူးခါးစေ့တို့ကို စိုက်ပျိုးသော ဥပမာ ဖြင့်နှိုင်းယှဉ်၍ ဘုရားရှင် ဟောတော်မူသည်။
ဒသမသုတ်၌ -သမ္မာအယူရှိသူသည် ထိုသမ္မာအယူအားလျော်စွာ ပြည့်ပြည့် စုံစုံ ဆောက်တည်အပ်သော ကာယကံ, ဝစီကံ, မနောကံနှင့် စေတနာ, ပတ္ထနာ, ပဏိဓိ, သင်္ခါရတို့သည် ဣဋ္ဌ, မနာပ, ဟိတ, သုခ အကျိုးငှာ ဖြစ်ကုန်၏-ဟု ကြံမျိုးစေ့, သလေးမျိုးစေ့, သပျက်မျိုးစေ့တို့ စိုက်ပျိုးအပ်သော ဥပမာဖြင့် ဘုရားရှင် ဟောတော်မူပါသည်။
တတိယဝဂ်, ပဌမသုတ်၌ -မိစ္ဆာအယူ (မှားယွင်းအယူ)ရှိသူသည် လူများ အပေါင်းကို သဒ္ဓမ္မမှ ထစေ၍ အဿဒ္ဓမ္မ၌ တည်စေသောကြောင့် ဤမိစ္ဆာအယူရှိသူ တစ်ယောက် လောက၌ ပေါ်ပေါက်လာသည်ရှိသော် လူများအပေါင်း၏ အဟိတ, အသုခ နတ်လူတို့၏ ဆင်းရဲခြင်းငှာ ဖြစ်၏-ဟု ဟောတော်မူပါသည်။
ဒုတိယသုတ်၌ -သမ္မာအယူ (မဖောက်ပြန် မှန်ကန်သောအယူ)ရှိသူသည် လူများအပေါင်းကို အဿဒ္ဓမ္မမှ ထစေ၍ သဒ္ဓမ္မ၌ တည်စေသောကြောင့် သမ္မာအယူ (မှန်ကန်သောအယူ)ရှိသူ တစ်ယောက် ပေါ်ပေါက်လာသည်ရှိသော် လူအများ၏ ဟိတ, သုခ နတ်လူတို့၏ သုခဖြစ်ရန် ဖြစ်၏-ဟု ဘုရားရှင် ဟောတော်မူပါသည်။
တတိယသုတ်၌ -ကြီးလေးသော အပြစ်အားလုံးတို့သည် မိစ္ဆာအယူလျှင် အတိုင်းအရှည်ရှိကုန်သောကြောင့် မိစ္ဆာအယူထက် သာလွန်၍ အပြစ်ကြီးသော အခြား တစ်ခုသော တရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည်။
စတုတ္ထသုတ်၌ -မြစ်ဝ၌ ထောင်ထားသောမြုံးကဲ့သို့ မက္ခလိ မောဃပုရိသ၏ လောက၌ ဖြစ်ပေါ်လာခြင်းသည် လူတို့ကိုထောင်သော မြုံကဲ့သို့ သတ္တဝါများစွာတို့၏ အစီးအပွားမဲ့ရန်, ဆင်းရဲရန်, အကျိုးမဲ့ ပျက်စီးရန် ဖြစ်၏-ဟု ဘုရားရှင် ဟောတော်မူသည်။
ပဉ္စမသုတ်မှ ဒွါဒသမသုတ်အထိ (၁၂)သုတ်တို့၌ “ဒုရက္ခာတ ဓမ္မ ဝိနယ”နှင့် “သွာက္ခာတ ဓမ္မ ဝိနယ”တို့၏ ခြားနားချက်များကို ဟောတော်မူပါသည်။
တေရသမ, စုဒ္ဒသမသုတ်တို့၌ -ဂူထ (ကျင်ကြီး), မုတ္တ (ကျင်ငယ်)တို့သည် အနည်းငယ်မျှပင်ဖြစ်သော်လည်း ပုတ်နံလှီလှောင်း အနံ့ မကောင်းကုန်သကဲ့သို့ အယုတ်ဆုံးအားဖြင့် လက်ဖျစ်တစ်တွက်ခန့် ကာလအနည်းငယ်မျှဖြင့်လည်း ဘဝ၌ ဖြစ်ရခြင်းကို ငါဘုရား ချီးမွမ်းတော်မမူ-ဟု ဘုရားရှင် ဟောတော်မူပါသည်။
စတုတ္ထဝဂ်, ပဌမသုတ်၌ -ပျော်ရွှင်ချမ်းမြေ့ဖွယ်ကောင်းသော ဥယျာဉ်, တောအုပ်, မြေပြင်, ရေကန်တို့ တည်ရှိရာအရပ်ထက် မညီမညွတ်သည့်နေရာ, မြစ်ခြားနေသည့် နေရာ, သစ်ငုတ်ဆူးငြောင့်များရှိရာ အရပ်, တောင်ကုန်းများက ပို၍များပြားသကဲ့သို့ ကုန်းနေသတ္တဝါတို့ထက် ရေနေသတ္တဝါတို့က ပို၍ များပြားသည်-ဟု ဘုရားရှင် ဟောတော်မူပါသည်။
ဒုတိယသုတ်၌ -လူသားတို့ထက် အခြားသတ္တဝါတို့က ပို၍ များပြားသကဲ့သို့ မဇ္ဈိမဒေသ၌ဖြစ်သော သတ္တဝါတို့ထက် ပစ္စန္တဒေသ၌ဖြစ်သော သတ္တဝါတို့က ပို၍ များပြားသည်-ဟု ဘုရားရှင် ဟောတော်မူပါသည်။
တတိယသုတ်၌ -အသိဉာဏ်ပညာရှိပြီး မဆွံ့မအသူ သုဘာသိတ, ဒုဗ္ဘာသိတ စကား၏ အနက်အဓိပ္ပါယ်ကို သိရှိနားလည်သောသူတို့ထက် ပညာဉာဏ်မရှိ ဆွံ့အသူ သုဘာသိတ, ဒုဗ္ဘာသိတ၏ အနက်အဓိပ္ပါယ်ကို မသိနားမလည်သူတို့က ပို၍ များပြား သည်-ဟု ဘုရားရှင် ဟောတော်မူပါသည်။
စတုတ္ထသုတ်၌ -အရိယပညာစက္ခုနှင့် ပြည့်စုံသောသူတို့ထက် အဝိဇ္ဇာဂတ သူပုဂ္ဂိုလ်တို့က ပို၍ များပြားသည်-ဟု ဘုရားရှင် ဟောတော်မူပါသည်။
ပဉ္စမသုတ်၌ -သဗ္ဗညုဘုရားရှင်ကို ဖူးမြင်ခွင့်ရသူတို့ထက် ဖူးမြင်ခွင့်မရသူတို့က ပို၍ များသည်-ဟု ဘုရားရှင် ဟောတော်မူပါသည်။
ဆဋ္ဌသုတ်၌ -သဗ္ဗညုဘုရားရှင် ဟောကြားတော်မူအပ်သောဓမ္မဝိနယကို နာယူခွင့်ရသူတို့ထက် နာယူခွင့်မရသူတို့က ပို၍ များပြားသည်-ဟု ဘုရားရှင် ဟောတော်မူပါသည်။
သတ္တမသုတ်၌ -ဘုရားရှင် ဟောကြားတော်မူအပ်သောဓမ္မဝိနယကို နာကြားပြီး မမေ့မပျောက်အောင် ဆောင်ထားသူတို့ထက် မဆောင်ထားနိုင်သူတို့က ပို၍ များသည်-ဟု ဘုရားရှင် ဟောတော်မူပါသည်။
အဋ္ဌမသုတ်၌ -ဆောင်ထားအပ်သော ဓမ္မဝိနယ၏ အနက်အဓိပ္ပါယ်ကို သိရှိ အောင် စူးစမ်းဆင်ခြင်ဉာဏ်ရှိသူတို့ထက် စူးစမ်းဆင်ခြင်ဉာဏ်မရှိသူတို့က ပို၍ များပြား သည်-ဟု ဘုရားရှင် ဟောတော်မူပါသည်။
နဝမသုတ်၌ -ဘုရားရှင် ဟောတော်မူအပ်သောပါဠိ၏ အတ္ထ, ဓမ္မကို အမှန် အတိုင်းသိ၍ ဓမ္မာနုဓမ္မကို ကျင့်သော သတ္တဝါတို့ထက် မကျင့်သော သတ္တဝါတို့က ပို၍ များသည်-ဟု ဘုရားရှင် ဟောတော်မူပါသည်။
ဒသမသုတ်၌ -သံဝေဇနိယဌာနတို့၌ ထိတ်လန့်သော သတ္တဝါတို့ထက် မထိတ်လန့်သော သတ္တဝါတို့က ပို၍ များသည်-ဟု ဘုရားရှင် ဟောတော်မူပါသည်။
ဧကာဒသမသုတ်၌ -သံဝေဇနိယဌာနတို့၌ ထိတ်လန့်သော သဟောတ္တပ္ပဉာဏ် ဖြစ်ပြီး ကုသိုလ်ဖြစ်အောင် အားထုတ်သော သတ္တဝါတို့ထက် အားမထုတ်သော သတ္တဝါတို့က ပို၍ များပြားသည်-ဟု ဘုရားရှင် ဟောတော်မူပါသည်။
ဒွါဒသမသုတ်၌ -နိဗ္ဗာန်ကိုအာရုံပြု၍ မဂ်ဖိုလ်သမာဓိနှင့် စိတ်တည်ကြည်ခြင်းကို ရကြသော သတ္တဝါတို့ထက် မရသော သတ္တဝါတို့က ပို၍ များပြားသည်-ဟု ဘုရားရှင် ဟောတော်မူပါသည်။
တေရသမသုတ်၌ -မွန်မြတ်သော ထမင်း အရသာကိုရကြသော သတ္တဝါတို့ ထက် မရသော သတ္တဝါတို့က ပို၍ များပြားသည်-ဟု ဘုရားရှင် ဟောတော်မူပါသည်။
စုဒ္ဒသမသုတ်၌ -အတ္ထရသ, ဓမ္မရသ, နိရုတ္တိရသကို ရသော သတ္တဝါတို့ထက် မရသော သတ္တဝါတို့က ပို၍ များပြားသည်-ဟု ဘုရားရှင် ဟောတော်မူပါသည်။
ပန္နရသမသုတ်, သောဠသမသုတ်, သတ္တရသမသုတ်တို့၌ -လူဘဝမှ စုတေ၍ လူပြည်၌ ဖြစ်သောသူတို့ထက် ငရဲဘုံ, တိရစ္ဆာန်ဘုံ၊ ပြိတ္တာဘုံတို့၌ ဖြစ်သူတို့က ပို၍ များသည်-ဟု အာရာမရာမဏေယျကသုတ်လာ ဥပမာတို့ဖြင့် ဟောတော်မူပါသည်။
အဋ္ဌာရသမသုတ်, ဧကူနဝီသတိမသုတ်, ဝီသတိမသုတ်တို့၌ -လူ့ပြည်မှ စုတေ၍ နတ်ပြည်တို့၌ ဖြစ်သောသူတို့ထက် လူ့ပြည်မှ စုတေ၍ ငရဲဘုံ, တိရစ္ဆာန်ဘုံ၊ ပြိတ္တာဘုံတို့၌ ဖြစ်သောသူတို့က ပို၍ များပြားသည်-ဟု ဘုရားရှင် ဟောတော်မူပါသည်။
ဧကဝီသတိမသုတ်, ဗာဝီသတိမသုတ်, တေဝီသတိမသုတ်တို့၌ -နတ်ပြည်မှ စုတေ၍ နတ်ပြည်၌ ဖြစ်သောသူတို့ထက် နတ်ပြည်မှ စုတေ၍ ငရဲဘုံ, တိရစ္ဆာန်ဘုံ, ပြိတ္တာဘုံတို့၌ ဖြစ်သောသူတို့က ပို၍ များပြားသည်-ဟု ဘုရားရှင် ဟောတော်မူပါသည်။
စတုဝီသတိမသုတ်, ပဉ္စဝီသတိမသုတ်, ဆဗ္ဗီသတိမသုတ်တို့၌ -နတ်ပြည်မှ စုတေ၍ လူ့ပြည်၌ ဖြစ်သောသူတို့ထက် နတ်ပြည်မှ စုတေ၍ ငရဲဘုံ, တိရစ္ဆာန်ဘုံ ပြိတ္တာဘုံတို့၌ ဖြစ်သောသူတို့က ပို၍ များလှသည်-ဟု ဘုရားရှင် ဟောတော်မူပါသည်။
သတ္တဝီသတိမသုတ်၌, အဋ္ဌဝီသတိမသုတ်, ဧကူနတီသတိမသုတ်တို့၌ -ငရဲမှ စုတေ၍ လူပြည်၌ဖြစ်သောသူတို့ထက် ငရဲမှ စုတေ၍ ငရဲဘုံ, တိရစ္ဆာန်ဘုံ၊ ပြိတ္တာဘုံတို့၌ ဖြစ်ကုန်သောသူတို့က ပို၍ များလှသည်-ဟု ဘုရားရှင် ဟောတော်မူပါသည်။
တိံသတိမသုတ်, ဧကတ္တိံသတိမသုတ်, ဗာတ္တိံသတိမသုတ်တို့၌ -ငရဲမှ စုတေ၍ နတ်ပြည်တို့၌ ဖြစ်သောသူတို့ထက် ငရဲဘုံမှ စုတေ၍ ငရဲဘုံ, တိရစ္ဆာန်ဘုံ, ပြိတ္တာဘုံတို့၌ ဖြစ်သောသူတို့က ပို၍ များပြားသည်-ဟု ဘုရားရှင် ဟောတော်မူပါသည်။
တေတ္တိံမတိမသုတ်, စတုတ္တိံသတိမသုတ်, ပဉ္စတ္တိံသတိမသုတ်တို့၌ -တိရစ္ဆာန် ဘုံမှ စုတေ၍ လူပြည်၌ ဖြစ်သောသူတို့ထက် တိရစ္ဆာန်ဘုံမှ စုတေ၍ ငရဲဘုံ၊ တိရစ္ဆာန်ဘုံ၊ ပြိတ္တာဘုံတို့၌ ဖြစ်သောတို့က ပို၍ များပြားသည်-ဟု ဘုရားရှင် ဟောတော်မူပါသည်။
ဆတ္တိံသတိမသုတ်, သတ္တတ္တိံသတိမသုတ်, အဋ္ဌတ္တိံသတိမသုတ်တို့၌ -တိရစ္ဆာန် ဘုံမှ စုတေ၍ နတ်ပြည်တို့၌ ဖြစ်သောသူတို့ထက် တိရစ္ဆာန်ဘုံမှ စုတေ၍ ငရဲဘုံ, တိရစ္ဆာန်ဘုံ, ပြိတ္တာဘုံတို့၌ ဖြစ်သောသူတို့က ပို၍ များပြားသည်-ဟု ဘုရားရှင် ဟောတော်မူပါသည်။
ဧကူနစတ္တာလီသသုတ်, စတ္တာလီသသုတ်, ဧကစတ္တာလီသသုတ်တို့၌ -ပြိတ္တာဘုံမှ စုတေ၍ လူပြည်၌ ဖြစ်သောသူတို့ထက် ပြိတ္တာဘုံမှ စုတေ၍ ငရဲဘုံ, တိရစ္ဆာန်ဘုံ ပြိတ္တာဘုံတို့၌ ဖြစ်သောသူတို့က ပို၍ များပြားသည်-ဟု ဘုရားရှင် ဟောတော်မူပါသည်။
ဒွေစတ္တာလီသသုတ်, တေစတ္တာလီသသုတ်, စတုစတ္တာလီသသုတ်တို့၌-ပြိတ္တာဘုံမှ စုတေ၍ နတ်ပြည်တို့၌ ဖြစ်သောသူတို့ထက် ပြိတ္တာဘုံမှ စုတေ၍ ငရဲဘုံ, တိရစ္ဆာန် ဘုံ, ပြိတ္တာဘုံတို့၌ ဖြစ်သောသူတို့က ပို၍ များပြားသည်-ဟု ဘုရားရှင် ဟောတော်မူပါသည်။
အဋ္ဌကထာ၌-“ဧကန္တနိဗ္ဗိဒါယ ... နိဗ္ဗာနာယ-ဟူသော ၇-ပုဒ်သည် ဗုဒ္ဓါနုဿတိကမ္မဋ္ဌာန်း၏ ဂုဏ်ပုဒ်များဖြစ်ပုံ၊ ဗုဒ္ဓါနုဿတိကမ္မဋ္ဌာန်း၏ (၁)စိတ္တသမ္ပဟံ သနတ္ထ (၂)ဝိပဿနတ္ထ ဖြစ်ပုံ ဖွင့်ပြချက်၊ အနုဿတိ ၁၀-ပါးတို့တွင် အာနာပါဿတိ, မရဏဿတိ, ကာယဂတာသတိကမ္မဋ္ဌာန်းတို့သည် ဝိပဿနတ္ထ ဖြစ်ပုံ၊ ကျန် ၇-ပါးသော ကမ္မဋ္ဌာန်းတို့သည် စိတ္တသမ္ပဟံသနတ္ထ ဖြစ်ပုံ ဖွင့်ပြထားပါသည်။
မိစ္ဆာအယူတို့တွင် (က)သဂ္ဂါဝရဏ, မဂ္ဂါဝရဏ နှစ်မျိုးလုံးဖြစ်သော မိစ္ဆာအယူ ၃-မျိုး၊ (ခ)မဂ္ဂါဝရဏသာဖြစ်၍ သဂ္ဂါဝရဏမဖြစ်သော မိစ္ဆာအယူ၊ (ဂ)သဂ္ဂါဝရဏ, မဂ္ဂါဝရဏ နှစ်မျိုးလုံးမဖြစ်သော သက္ကာယဒိဋ္ဌိ-ဟု ဒိဋ္ဌိအမျိုးအစား ခွဲပြချက်၊ သမ္မာ ဒိဋ္ဌိ ၅-မျိုး အကျယ်အဖွင့်နှင့် ယူရမည့် သမ္မာဒိဋ္ဌိ၊ ဧကပုဂ္ဂလ-အရ ယူရမည့်ပုဂ္ဂိုလ်များ၊ မိစ္ဆာဒိဋ္ဌိက အာနန္ဒရိယကံထက် အပြစ်ကြီးပုံ၊ ဗာဟိရက (တိတ္ထိ)သာသနာ အလှူခံနှင့် ဗုဒ္ဓမြတ်စွာသာသနာ အလှူခံပုဂ္ဂိုလ်များ ခြားနားချက်၊ အပ္ပိစ္ဆပုဂ္ဂိုလ်၏ အကျိုး ၆-ပါး အကျယ်အဖွင့်၊ သီဟိုဠ်ဝတ္ထုများ၊ ဗုဒ္ဓမြတ်စွာသာသနာ၌ အလှူဒါယကာများ အကျိုး များပုံ၊ ပျင်းရိသောပုဂ္ဂိုလ်, ဝီရိယရှိသောပုဂ္ဂိုလ်များနှင့် သာသနာများ ခြားနားချက်၊ ကျွန်းကြီး လေးကျွန်း၏ တစ်ကမ္ဘာပတ်လုံးတည်သောသစ်ပင်ကြီးများ, ရေသတ္တဝါများ များပြားလှပုံ၊ ကျွန်းကြီး လေးကျွန်းသည် တန်ခိုးရှင်တို့အား ထင်ရှားပုံ၊ မဇ္ဈိမဒေသ သတ်မှတ်ချက်၊ အန္နဂ္ဂရသဂ္ဂ ရ/မရသော ပုဂ္ဂိုလ်များ-အစရှိသည် ဖွင့်ပြချက်များ မှတ်သားဖွယ်ရာများ ပါရှိပါသည်။
-အံ၊၁၊၁။
အံ၊မြန်၊၁၊၁။
အံ၊ဋ္ဌ၊၁၊၁၄-၁၇။
အံ၊ဋီ၊၁၊၄၉-၅၂။
-အင်္ဂုတ္တရနိကာယ၊ ဧကကနိပါတ၊ ၁-ရူပါဒိဝဂ္ဂ၊ ပဌမသုတ်။
ယောက်ျား၏ကုသိုလ်စိတ်ကို ကုန်ခမ်းစေနိုင်သောဣတ္ထိရူပ (မိန်းမ၏ အဆင်း အသွင်အပြင် အမူအရာ ပုံသဏ္ဌာန်)မှတပါးသော အခြားတစ်ခုသောရူပါရုံကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
အဋ္ဌကထာ၌-(၁)မဟာဒါဌိကမင်းလက်ထက် ဥမ္မတ္တကစိတ္တတ္ထေရဝတ္ထု၊ (၂)သဒ္ဓါတိဿမင်းလက်ထက် ဒဟရဘိက္ခုဝတ္ထု၊ (၃)ကလျာဏီမဟာဝိဟာရ ဒဟရ ဘိက္ခုဝတ္ထုတို့ကို သာဓကအဖြစ် ဖွင့်ပြထားပါသည်။
အံ၊ဋ္ဌ၊၁၊၁၇-၁၉။
အံ၊ဋီ၊၁၊၆၈-၇၀။
-အင်္ဂုတ္တရနိကာယ၊ ဧကကနိပါတ၊ ၁-ရူပါဒိဝဂ္ဂ၊ ဒုတိယသုတ်။
ယောက်ျား၏ကုသိုလ်စိတ်ကို ကုန်ခမ်းစေနိုင်သော ဣတ္ထိသဒ္ဒ (မိန်းမအသံ)မှ တပါးသော အခြားသော သဒ္ဒါရုံ (အသံ)ကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
အဋ္ဌကထာ၌-ဣတ္ထိသဒ္ဒအဖွင့်နှင့် (၁)သုဝဏ္ဏကက္ကဋကဝတ္ထု၊ (၂)သုဝဏ္ဏ မောရဝတ္ထု၊ (၃)ဒဟရဘိက္ခုဝတ္ထုတို့ကို သာဓကအဖြစ် ဖွင့်ပြထားပါသည်။
အံ၊မြန်၊၁၊၂။
အံ၊ဋ္ဌ၊၁၊၂၀။
အံ၊ဋီ၊၁၊၇၀-၇၁။
-အင်္ဂုတ္တရနိကာယ၊ ဧကကနိပါတ၊ ၁-ရူပါဒိဝဂ္ဂ၊ တတိယသုတ်။
ယောက်ျား၏ကုသိုလ်စိတ်ကို ကုန်ခမ်းစေနိုင်သော မိန်းမ၏အနံ့မှတပါးသော အခြားတစ်ခုသောအနံ့ကိုမျှ ငါဘုရားမြင်တော်မမူ-ဟု ဟောတော်မူသည့်သုတ်။
အဋ္ဌကထာ၌-ဣတ္ထိဂန္ဓအမျိုးမျိုးနှင့် ဂန္ဓနှင့် သတ္တဝါအကြောင်းကို ဖွင့်ပြ ထားပါသည်။
အံ၊ဋီ၊၁၊၇၁။
-အင်္ဂုတ္တရနိကာယ၊ ဧကကနိပါတ၊ ၁-ရူပါဒိဝဂ္ဂ၊ စတုတ္ထသုတ်။
ယောက်ျား၏ကုသိုလ်စိတ်ကို ကုန်ခမ်းစေနိုင်သော ဣတ္ထိရသမှတစ်ပါးသော အခြားတစ်ခုသောရသကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
အဋ္ဌကထာ၌-ဣတ္ထိရသအမျိုးမျိုးနှင့် ရသကြောင့်ပျက်စီးပုံကို ဖွင့်ပြထားပါသည်။
-အံ၊၁၊၂။
အံ၊ဋ္ဌ၊၁၊၂၀-၁။
-အင်္ဂုတ္တရနိကာယ၊ ဧကကနိပါတ၊ ၁-ရူပါဒိဝဂ္ဂ၊ ပဉ္စမသုတ်။
ယောက်ျား၏ကုသိုလ်စိတ်ကို ကုန်ခမ်းစေနိုင်သော မိန်းမ၏အတွေ့မှတပါး အခြားတစ်ခုသောအတွေ့ကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
အဋ္ဌကထာ၌-ဣတ္ထိဖဿအကြောင်း သာဓကအနေဖြင့် မဟာစေတီယင်ပြင် ဒဟရဘိက္ခုဝတ္ထုကို ပြဆိုထားပါသည်။
ဤသုတ္တန်တို့ကို ပဉ္စဂရုကအနေအားဖြင့် ဟောတော်မူကြောင်း ဖွင့်ပြပါသည်။
-အံ၊၁၊၃။
အံ၊မြန်၊၁၄။
အံ၊ဋ္ဌ၊၁၊၂၇-၃၇။
အံ၊ဋီ၊၁၊၇၈-၈၄။
-အင်္ဂုတ္တရနိကာယ၊ ဧကကနိပါတ၊ ၂-နီဝရဏပ္ပဟာနဝဂ္ဂ၊ ဆဋ္ဌသုတ်။
အသုဘနိမိတ်ကို ကုသိုလ်တရားတို့ဖြစ်ခြင်း၏ (သင့်မြတ်သော)အကြောင်းအားဖြင့် နှလုံးသွင်းသောသူအား မဖြစ်သေးသော ကာမစ္ဆန္ဒနီဝရဏမဖြစ်ရန်၊ ဖြစ်ပြီးသော ကာမစ္ဆန္ဒနီဝရဏကိုပယ်ရန် ဖြစ်၏။
မဖြစ်သေးသော ကာမစ္ဆန္ဒနီဝရဏမဖြစ်ရန်၊ ဖြစ်ပြီးသော ကာမစ္ဆန္ဒနီဝရဏကိုပယ်ရန် အသုဘနိမိတ်မှတပါး အခြားတစ်ခုသော တရားကိုမျှ မြင်တော်မမူ-ဟု ဘုရားရှင် ဟောတော်မူသည့်သုတ်။
အဋ္ဌကထာ၌ -(၁) ဝတ္တသမ္ပန္န မိလက္ခတိဿတ္ထေရဝတ္ထု၊ (၂) ဂန္ထယုတ္တ မလိယဒေဝတ္ထေရဝတ္ထု၊ (၃) တိဿဘူတိထေရဝတ္ထု၊ (၄) ဂါမန္တပတ္တရဝါသီ မဟာသိဝတ္ထေရဝတ္ထု၊ (၅) မဟာတိဿတ္ထေရဝတ္ထု၊ (၆) သဋ္ဌိမတ္တ အာရဒ္ဓဝိပဿကဘိက္ခုဝတ္ထု၊ (၇) စိတ္တလပဗ္ဗတ တိဿတ္ထေရဝတ္ထု၊ (၈) မဟာကဿပတ္ထေရဝတ္ထုတို့ကို ကိလေသာ ပယ်ခွါပုံ သာဓကအဖြစ် ပြဆိုထားပါသည်။
ပဟာန် ၅-မျိုး၊ အသုဘနိမိတ်၊ ကာမစ္ဆန္ဒ နီဝရဏကိုပယ်ခွါသော တရား ၆-ပါးတို့ကို ပြဆိုထားပါသည်။
အံ၊မြန်၊၁၊၄။
အံ၊ဋ္ဌ၊၁၊၂၆။
အံ၊ဋီ၊၁၊၇၈။
-အင်္ဂုတ္တရနိကာယ၊ ဧကကနိပါတ၊ ၂-နီဝရဏပ္ပဟာနဝဂ္ဂ၊ စတုတ္ထသုတ်။
(ဈာန်၊ ဝိပဿနာဖြင့်) စိတ်၏ မငြိမ်းအေး (မငြိမ်သက်)ခြင်းသည် မဖြစ်သေး သော ဥဒ္ဓစ္စကုက္ကုစ္စနီဝရဏဖြစ်ရန်၊ ဖြစ်ပြီးသော ဥဒ္ဓစ္စကုက္ကုစ္စနီဝရဏလွန်စွာတိုးပွား များပြားပြန့်ပြောရန် ဖြစ်၏။
မဖြစ်သေးသော ဥဒ္ဓစ္စကုက္ကုစ္စနီဝရဏဖြစ်ရန်၊ ဖြစ်ပြီးသော ဥဒ္ဓစ္စကုက္ကုစ္စနီဝရဏလွန်စွာတိုးပွား များပြားပြန့်ပြောရန်ဖြစ်သော အဝူပသန္တစိတ္တမှတပါး အခြားတစ်ခုသော တရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
အံ၊မြန်၊၁၊၆။
-အင်္ဂုတ္တရနိကာယ၊ ဧကကနိပါတ၊ ၃-အကမ္မနိယဝဂ္ဂ၊ ပဌမသုတ်။
(သမထဘာဝနာ၊ ဝိပဿနာ ဘာဝနာတို့ဖြင့်) မပွားများအပ်သောစိတ်သည် အမှု (လုပ်ငန်း) ၌မခံ့၊ (လုပ်ငန်းလုပ်ရာ၌ အဆင်မပြေ)၊ မပွားများအပ်သောစိတ်မှတပါး အမှု၌မခံ့သော အခြားတစ်ခုသော တရားကိုမျှ ငါဘုရား မြင်တော်မမူဟု ဘုရားရှင် ဟောတော်မူသည့်သုတ်။
-အံ၊၁၊၅။
အံ၊ဋီ၊၁၊၈၉။
-အင်္ဂုတ္တရနိကာယ၊ ဧကကနိပါတ၊ ၃-အကမ္မနိယဝဂ္ဂ၊ ပဉ္စမသုတ်။
မပွားများအပ်, ထင်ရှားစွာမဖြစ်သောစိတ်သည် များစွာသောအကျိုးမဲ့ရန်ဖြစ်၏။
မပွားများအပ်, ထင်ရှားစွာမဖြစ်သေးသော စိတ်မှတပါး များစွာသော အကျိုးမဲ့ရန်ဖြစ်သော အခြားတစ်ခုသောတရားကိုမျှ ငါဘုရားမြင်တော်မမူဟု ဘုရားရှင် ဟောတော်မူသည့်သုတ်။
အံ၊မြန်၊၁၊၇။
-အင်္ဂုတ္တရနိကာယ၊ ဧကကနိပါတ၊ ၃-အကမ္မနိယဝဂ္ဂ၊ သတ္တမသုတ်။
မပွားများအပ် ကြိမ်ဖန်များစွာ အလေ့အလာမပြုအပ်သော စိတ်သည် များစွာသော အကျိုးမဲ့ရန်ဖြစ်၏။
မပွားများအပ် ကြိမ်ဖန်များစွာ အလေ့အလာ မပြုအပ်သော စိတ်မှတပါး များစွာသောအကျိုးမဲ့ကို ဖြစ်စေနိုင်သော အခြားတစ်ခု သောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
အံ၊မြန်၊၁၊၂၆။
အံ၊ဋီ၊၁၊၈၈-၉။
-အင်္ဂုတ္တရနိကာယ၊ ဧကကနိပါတ၊ ၃-အကမ္မနိယဝဂ္ဂ၊ ဒုတိယသုတ်။
ဘာဝနာ၏အစွမ်းအားဖြင့် ပွားများအပ်ပြီးသော လောကုတ္တရာစိတ်မှ တပါး ပြုခြင်းငှာလွယ်ကူသော အခြား (မည်သည့်)တရားကိုမျှ ငါဘုရားမြင်တော်မမူ၊ ဘာဝနာ၏ အစွမ်းအားဖြင့် ပွားများအပ်ပြီးသော လောကုတ္တရာစိတ်သည်သာ ပြုခြင်းငှာ လွယ်ကူ၏-ဟု ဘုရားရှင် ဟောတော်မူသည့်သုတ်။
-အံ၊၁၊၆။
အံ၊မြန်၊၁၊၈။
အံ၊ဋ္ဌ၊၁၊၄၁။
-အင်္ဂုတ္တရနိကာယ၊ ဧကကနိပါတ၊ ၄-အဒန္တဝဂ္ဂ၊ စတုတ္ထသုတ်။
လုံခြုံစေအပ်သောစိတ်သည် များစွာအကျိုးရှိရန် ဖြစ်သကဲ့သို့ အခြားတစ်ခုသော တရားကိုမှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ဧကကနိပါတ၊ ၄-အဒန္တဝဂ္ဂ၊ ပဉ္စမသုတ်။
မစောင့်ရှောက်အပ်သောစိတ်သည် များစွာအကျိုးမဲ့ရန် ဖြစ်၏။
များစွာအကျိုး မဲ့ရန်ဖြစ်သော မစောင့်ရှောက်အပ်သော စိတ်မှတပါး အခြားတစ်ခုသော တရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
-အံ၊၁၊၂၆၄-၅။
အံ၊မြန်၊၁၊၂၈၁-၃။
အံ၊ဋ္ဌ၊၂၊၂၃၁-၂။
-အင်္ဂုတ္တရနိကာယ၊ တိကနိပါတ၊ တတိယပဏ္ဏာသက၊ (၁၁) ၁-သမ္ဗောဓဝဂ္ဂ၊ သတ္တမသုတ်။
စိတ်ကိုမစောင့်ရှောက်လျှင် ကာယကံ, ဝစီကံ, မနောကံတို့ကို စောင့်ရှောက်ရာ မရောက်ပုံ၊ ကာယကံ, ဝစီကံ, မနောကံတို့ကို မစောင့်ရှောက်လျှင် ကိလေသာမိုးရေ စွတ်စိုပုံ၊ ကိလေသာ မိုးရေ စွတ်စိုလျှင် ကာယကံ, ဝစီကံ, မနောကံတို့ ပုတ်ဆွေးပုံ၊ ကာယကံ, ဝစီကံ မနောကံတို့ ပုတ်ဆွေးလျှင် ကောင်းမွန်စွာ သေဆုံး ကွယ်လွန်ခြင်း မဖြစ်နိုင်ပုံကို အိမ်၏အထွတ် မိုးမလုံပုံ ဥပမာဖြင့် ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အင်္ဂုတ္တရနိကာယ၊ ဧကကနိပါတ၊ ၄-အဒန္တဝဂ္ဂ၊ တတိယသုတ်။
မလုံခြုံစေအပ်သောစိတ်သည် များစွာသော အကျိုးမဲ့ရန်ဖြစ်၏။
များစွာသော အကျိုးမဲ့ရန်ဖြစ်သော မလုံခြုံစေအပ်သောစိတ်မှတပါး အခြားတစ်ခုသောတရားကိုမျှ ငါဘုရားမြင်တော်မမူဟု ဘုရားရှင်ဟောတော်မူသည့်သုတ်။
အံ၊ဋီ၊၁၊၉၀။
-အင်္ဂုတ္တရနိကာယ၊ ဧကကနိပါတ၊ ၄-အဒန္တဝဂ္ဂ၊ ပဌမသုတ်။
မဆုံးမအပ်သော(မယဉ်ကျေးသော)စိတ်သည် များစွာသောအကျိုးမဲ့ရန် ဖြစ်၏ မယဉ်ကျေးသောစိတ်မှတပါး များစွာသောအကျိုးမဲ့ကို ဖြစ်စေနိုင်သော အခြားတစ်ခု သောတရားကိုမျှ ငါဘုရားမြင်တော်မမူဟု ဟောတော်မူသည့်သုတ်။
-အံ၊၁၊၇။
-အင်္ဂုတ္တရနိကာယ၊ ဧကကနိပါတ၊ ၄-အဒန္တဝဂ္ဂ၊ နဝမသုတ်။
မဆုံးမအပ်, မလုံခြုံစေအပ်, မစောင့်ရှောက်အပ်, မပိတ်ဆို့အပ်သောစိတ်သည် များစွာအကျိုးမဲ့ရန်ဖြစ်၏၊ မဆုံးမအပ်, မလုံခြုံစေအပ်, မစောင့်ရှောက်အပ်, မပိတ်ဆို့အပ်သော စိတ်မှတပါး များစွာသော အကျိုးမဲ့ဖြစ်ရန် အခြားတစ်စုံ တစ်ခုသော တရားကိုမျှ မြင်တော်မမူဟု ဘုရားရှင်ဟောတော်မူသည့်သုတ်။
-အင်္ဂုတ္တရနိကာယ၊ ဧကကနိပါတ၊ ၄-အဒန္တဝဂ္ဂ၊ သတ္တမသုတ်။
မပိတ်ဆို့အပ်သောစိတ်သည် များစွာ အကျိုးမဲ့ရန် ဖြစ်၏။
များစွာ အကျိုး မဲ့ရန်ဖြစ်သော မပိတ်ဆို့အပ်သောစိတ်မှတပါး အခြား တစ်ခုသောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
-အံ၊၁၊၇-၉။
အံ၊မြန်၊၁၊၉-၁၁။
အံ၊ဋ္ဌ၊၁၊၄၂-၄၆။
အံ၊ဋီ၊၁-၉၀-၁၀၀။
-အင်္ဂုတ္တရနိကာယ၊ ဧကကနိပါတ၊ ပဉ္စမဝဂ္ဂ၊ ဤဝဂ်၌ မိစ္ဆာပဏိဟိတစိတ္တသုတ်၊ သမ္မာပဏိဟိတစိတ္တသုတ်၊ ပဒုဋ္ဌစိတ္တသုတ်၊ ပသန္နစိတ္တသုတ်၊ အာဝိလစိတ္တသုတ်, အနာဝိလစိတ္တသုတ်, မုဒုကမ္မညစိတ္တသုတ်, လဟုပရိဝတ္တစိတ္တသုတ်, ဥပက္ကိလိဋ္ဌသုတ်, ဝိမုတ္တသုတ်အားဖြင့် သုတ်ပေါင်း ၁၀-သုတ်ကို ရဟန်းတို့အား ဘုရားရှင် ဟောတော်မူသည့်သုတ်။
မိစ္ဆာပဏိဟိတစိတ်ဖြင့် အဝိဇ္ဇာကို ဖောက်ခွဲနိုင်ခြင်း, ဝိဇ္ဇာဉာဏ်ကိုဖြစ်စေခြင်း၊ နိဗ္ဗာန်ကို မျက်မှောက်ပြုနိုင်ခြင်း မဖြစ်နိုင်ဟုလည်းကောင်း။
သမ္မာပဏိဟိတစိတ်ဖြင့် အဝိဇ္ဇာကို ဖောက်ခွဲခြင်း, ဝိဇ္ဇာဉာဏ်ကိုဖြစ်စေခြင်း နိဗ္ဗာန်ကို မျက်မှောက်ပြုနိုင်ပုံကိုလည်းကောင်း။
ပဒုဋ္ဌစိတ်ကြောင့် အချို့သတ္တဝါတို့ ကွယ်လွန်ပြီးနောက် အပါယ်၌ဖြစ်(ကျ)ပုံကို လည်းကောင်း။
ပသန္ဓေစိတ်ကြောင့် (အချို့သတ္တဝါတို့) နတ်ပြည်၌ ဖြစ်ရပုံကိုလည်းကောင်း။
အာဝိလစိတ်ကြောင့် အတ္တတ္ထ, ပရတ္ထ, ဥဘယတ္ထကို မသိနိုင်ပုံ အလမရိယ ဉာဏဒဿနဝိသေသ ဥတ္တရိမနုဿဓမ္မကို မျက်မှောက်မပြုနိုင်ပုံကိုလည်းကောင်း။
အနာဝိလစိတ္တကြောင့် အတ္တတ္ထ, ပရတ္ထ, ဥဘယတ္ထကို သိနိုင်ပုံ၊ အလမရိယ ဉာဏဒဿ ဝိသေသ ဥတ္တရိမနုဿဓမ္မကို မျက်မှောက်ပြုနိုင်ပုံကိုလည်းကောင်း ဥပမာန ဥပမေယျတို့ဖြင့်လည်းကောင်း။
ဘာဝိတ, ဗဟုလီကတဖြစ်သောစိတ်သည် မုဒုကမ္မနိယဖြစ်ပုံကိုလည်းကောင်း။
စိတ်၏လျင်မြန်စွာဖြစ်မှု၌ ဥပမာမရှိပုံကိုလည်းကောင်း။
ဖြိုးပြိုးပြက်ပြက် အရောင်တလက်လက်ထွက်နေသောစိတ်သည် အာဂန္တုက ဥပက္ကိလေသတို့ကြောင့် ညစ်နွမ်းပုံကိုလည်းကောင်း။
ပြိုးပြိုးပြက်ပြက် အရောင်တလက်လက်ထွက်နေသောစိတ်သည် ဥပက္ကိလေသတို့မှ လွတ်မြောက်နိုင်ပုံကိုလည်းကောင်း။
ရဟန်းတို့အား ဘုရားရှင် ဟောကြားတော်မူပါသည်။
အဋ္ဌကထာ, ဋီကာတို့၌ မှတ်သားဖွယ်များကို ပြည့်စုံစွာ ဖွင့်ပြထားပါသည်။
-အံ၊၁၊၈။
အံ၊မြန်၊၁၊၁၀။
အံ၊ဋ္ဌ၊၁၊၄၄။
အံ။
ဋီ၊၁။
-အင်္ဂုတ္တရနိကာယ၊ ဧကကနိပါတ၊ ၅-ပဏိဟိတအစ္ဆဝဂ္ဂ၊ ဆဋ္ဌသုတ်။
(နီဝရဏ ငါးပါးမဝင်) ကြည်လင်သောစိတ်ရှိသော ရဟန်းသည် မိမိအကျိုး သူတပါးအကျိုး မိမိသူတပါး နှစ်ဦးသားအကျိုးကို သိနိုင်ခြင်း အလမရိယဉာဏဒဿနကို မျက်မှောက်ပြုနိုင်ခြင်းတို့ ဖြစ်နိုင်ပုံကို ကြည်လင်သောရေအိုင် ဥပမာဖြင့် ဘုရားရှင် ရှင်းလင်း၍ ဟောတော်မူသည့်သုတ်။
အံ၊ဋ္ဌ၊၁၊၄၃-၄။
အံ၊ဋီ၊၁၊၉၈။
-အင်္ဂုတ္တရနိကာယ၊ ဧကကနိပါတ၊ ၅-ပဏိဟိတအစ္ဆဝဂ္ဂ၊ ပဉ္စမသုတ်။
(နီဝရဏငါးပါးတို့ဖြင့်)နောက်ကျုနေသောစိတ်ရှိသောရဟန်းသည် မိမိအကျိုး သူတပါးအကျိုး, မိမိသူတပါး နှစ်ဦးသားအကျိုး သိနိုင်ခြင်း၊ (ဒိဗ္ဗစက္ခုဉာဏ်၊ ဝိပဿနာ ဉာဏ်၊ မဂ်ဉာဏ်၊ ဖိုလ်ဉာဏ်၊ ပစ္စဝေက္ခဏဉာဏ်-ဟူသော)အလမရိယဉာဏဒဿန ဝိသေသကို မျက်မှောက်ပြုနိုင်ခြင်းတို့ မဖြစ်နိုင်ပုံကို နောက်ကျုနေသောရေအိုင်ဥပမာဖြင့် ဘုရားရှင် ရှင်းလင်းဟောတော်မူသည့်သုတ်။
အံ၊မြန်၊၁၊၁၆။
အံ၊ဋ္ဌ၊၁၆၂။
-အင်္ဂုတ္တရနိကာယ၊ ဧကကနိပါတ၊ ၇-ဝီရိယာရမ္ဘာဒိဝဂ္ဂ၊ အဋ္ဌမသုတ်။
(သဘာဝ)အမှန်အတိုင်းမသိသောသူအား မဖြစ်သေးသော အကုသိုလ်တရားတို့သည် ဖြစ်ကုန်၏၊ ဖြစ်ပြီးသော ကုသိုလ်တရားတို့သည် ဆုတ်ယုတ်ကုန်၏။
မဖြစ်သေးသော အကုသိုလ်တရားတို့ဖြစ်ရန် ဖြစ်ပြီးသော ကုသိုလ်တရားတို့ဆုတ်ယုတ်ရန် အသမ္ပဇညမှတပါး အခြားတစ်ခုသောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
-အံ၊၁၊၁၅။
-အင်္ဂုတ္တရနိကာယ၊ ဧကကနိပါတ၊ ၉-ပမာဒါဒိဝဂ္ဂ၊ ဒွါဒသမသုတ်။
အမှန်အတိုင်း မသိမှု “အသမ္ပဇည”မှတပါးသော များစွာသော အကျိုးမဲ့ကို ပြုနိုင်သော အခြားတစ်ခုသောတရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ဧကကနိပါတ၊ ၁၀-ဒုတိယပမာဒါဒိဝဂ္ဂ၊ ဧကာဒသမသုတ်။
ကိုယ်တွင်း၌ဖြစ်သော အကြောင်းဖြစ်သောကြောင့် အသမ္ပဇည-မှတပါးသော များစွာသော အကျိုးမဲ့ကိုဖြစ်စေနိုင်သော အခြား တစ်ခုသောတရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
-အံ၊၁၊၁၈။
-အင်္ဂုတ္တရနိကာယ၊ ... သတ္တဝီသတိမသုတ်။
အသမ္ပဇည-မှတပါးသော သဒ္ဓမ္မသုံးဖြာ သာသနာတော်ကို ပျောက်ပျက်စေနိုင် ကွယ်ပစေနိုင်သော အခြား တစ်ခုသောတရားကိုမျှ ငါဘုရားမြင်တော်မမူဟု ဘုရားရှင် ဟောတော်မူသည့်သုတ်။
အံ၊မြန်၊၁၊၁၅။
အံ၊ဋ္ဌ၊၁၊၅၉။
-အင်္ဂုတ္တရနိကာယ၊ ဧကကနိပါတ၊ ၇-ဝီရိယာရမ္ဘာဒိဝဂ္ဂ၊ စတုတ္ထသုတ်။
ရရှိသမျှဖြင့် မရောင့်ရဲ တင်းမတိမ်နိုင်သောသူအား မဖြစ်သေးသော အကုသိုလ် တရားတို့ ဖြစ်ပေါ်လာကုန်၏၊ ဖြစ်ပြီးသောကုသိုလ်တရားတို့ ဆုတ်ယုတ်ကုန်၏။
မဖြစ်သေးသော အကုသိုလ်တရားတို့ဖြစ်ရန်၊ ဖြစ်ပြီးသော ကုသိုလ်တရားတို့ ဆုတ်ယုတ်ရန် အသန္တုဋ္ဌိတာမှတပါး အခြားတစ်ခုသော တရားကိုမျှ ငါဘုရားမြင်တော်မမူဟု ဘုရားရှင် ဟောတော်မူသည့်သုတ်။
အံ၊မြန်၊၁၊၂၀။
-အင်္ဂုတ္တရနိကာယ၊ ဧကကနိပါတ၊ ၉-ပမာဒါဒိဝဂ္ဂ၊ အဋ္ဌမသုတ်။
မရောင့်ရဲနိုင်မှု “အသန္တုဋ္ဌိတာ မှတပါး များစွာသော အကျိုးမဲ့ကို ဖြစ်ပေါ်စေနိုင်သော အခြားတစ်ခုသော တရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ဧကကနိပါတ၊ ၁၀-ဒုတိယပမာဒါဒိဝဂ္ဂ၊ သတ္တမသုတ်။
မိမိကိုယ်တွင်း၌ဖြစ်သော အကြောင်းဖြစ်ခြင်းကြောင့် များစွာသောအကျိုးမဲ့ကို ဖြစ်ပေါ်စေနိုင်သော အသန္တုဋ္ဌိတာ-မှတပါး အခြားတစ်ခုသော တရားကိုမျှ မြင်တော် မမူဟု ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ... တေဝီသတိမသုတ်။
သဒ္ဓမ္မသုံးဖြာ သာသနာတော်ကို ပျောက်ပျက်စေခြင်းငှာ, ကွယ်ပစေခြင်းငှာ ဖြစ်သော “အသန္တုဋ္ဌိတာ” မှတပါး အခြားတစ်ခုသော တရားကိုမျှ ငါးဘုရား မြင်တော် မမူဟု ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ဧကကနိပါတ၊ ၈-ကလျာဏမိတ္တာဒိဝဂ္ဂ၊ ဒုတိယသုတ်နှင့် တတိယသုတ်။
အကုသိုလ်တရားတို့ကို အဖန်ဖန် အားထုတ်ခြင်း၊ ကုသိုလ်တရားတို့ကို အားမ ထုတ်ခြင်းသည် မဖြစ်သေးသော အကုသိုလ်တရားတို့ဖြစ်ကုန်၏၊ ဖြစ်ပြီးသော ကုသိုလ်တရားတို့ ဆုတ်ယုတ်ကုန်၏၊ မဖြစ်သေးသော အကုသိုလ်တရားတို့ဖြစ်ရန် ဖြစ်ပြီးသော ကုသိုလ်တရားတို့ဆုတ်ယုတ်ရန် အကုသိုလ်တရားတို့ကို အားထုတ်ခြင်း၊ ကုသိုလ်တရားတို့ကို အားမထုတ်ခြင်းမှတပါး အခြားတစ်ခုသော တရားကိုမျှ ငါဘုရား မြင်တော်မမူ-ဟု ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ... တတိယသုတ်။
ကုသိုလ်တရားတို့ကို အဖန်ဖန်အားထုတ်ခြင်း၊ အကုသိုလ်တရားတို့ကို အားမ ထုတ်ခြင်းသည် မဖြစ်သေးသော ကုသိုလ်တရားတို့ဖြစ်ကုန်၏။
ဖြစ်ပြီးသော အကုသိုလ်တရားတို့ ယုတ်လျော့ကုန်၏။
မဖြစ်သေးသော ကုသိုလ်တရားတို့ဖြစ်ရန် ဖြစ်ပြီးသော အကုသိုလ်တရားတို့ ယုတ်လျော့စေရန် ကုသိုလ်တရားတို့ကို အဖန်ဖန်အားထုတ်ခြင်း၊ အကုသိုလ်တို့ကို အားမထုတ်ခြင်းမှတပါး အခြားတစ်ခုသောတရားကိုမျှ ငါဘုရား မြင်တော်မမူဟု ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ဧကကနိပါတ၊ ၉-ပမာဒါဒိဝဂ္ဂ၊ သောဠသမသုတ်။
အကုသိုလ်တရားတို့ကို အဖန်ဖန်အားထုတ်ခြင်း, ကုသိုလ်တရားတို့ကို အဖန်ဖန် အားမထုတ်ခြင်းမှတပါး များစွာသော အကျိုးမဲ့တို့ ဖြစ်အောင် ပြုနိုင်သော အခြားတစ်ခုသော တရားကိုမျှ ငါဘုရားမြင်တော်မမူ-ဟု ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ... ၊ သတ္တရသမသုတ်။